PMIndiaData/PMIndiaSum huggingface dataset:
ભારતીય વિદેશ સેવાના પ્રશિક્ષુ અધિકારીઓએ પ્રધાનમંત્રી સાથે મુલાકાત કરી

વર્તમાનમાં વિદેશ સેવા સંસ્થાનમાં પ્રશિક્ષણ મેળનારા ભારતીય વિદેશ સેવાના 39 પ્રશિક્ષુ અધિકારીઓએ આજે (14-05-2018) પ્રધાનમંત્રી શ્રી નરેન્દ્ર મોદી સાથે મુલાકાત કરી. પ્રશિક્ષુ અધિકારીઓને સંબોધતા પ્રધાનમંત્રીએ ભારતના સમૃદ્ધ ઈતિહાસ, સંસ્કૃતિ અને પરંપરાઓના સંદર્ભમાં વિદેશમાં ભારતનું પ્રતિનિધિત્વ કરવાના મહત્વ પર ભાર આપ્યો. પ્રધાનમંત્રીએ કહ્યું કે આઇએફએસ અધિકારીઓએ માત્ર વર્તમાન રાષ્ટ્રીય પ્રાથમિકતાઓ જ નહીં પરંતુ રાષ્ટ્રીય વિકાસ માટે ભવિષ્યની જરૂરીયાતો અંગે પણ જાગૃત રહેવું જોઈએ. પ્રધાનમંત્રીએ પ્રશિક્ષુ અધિકારીઓને વધુ ટેકનોલોજીનો ઉપયોગ કરવા અને રાજ્ય સરકારો તથા સમુદાય સાથે સંપૂર્ણ રીતે સંલગ્ન થવા માટે પ્રોત્સાહિત કર્યા હતા કે જેઓ વિદેશી સંબંધોના સંચાલનમાં મહત્વના હિતધારકો છે. ભૂતાનના બે રાજદ્વારીઓ, જે હાલમાં વિદેશ સેવા સંસ્થામાં તાલીમ હેઠળ છે. તે પણ આ જૂથમાં જોડાયા હતા.
પ્રધાનમંત્રી શ્રી નરેન્દ્ર મોદીએ ઉઝ્બેકિસ્તાનના લોકોને સ્વતંત્રતા દિવસની શુભકામનાઓ પાઠવી

પ્રધાનમંત્રી શ્રી નરેન્દ્ર મોદીએ ઉઝ્બેકિસ્તાનના સ્વતંત્રતા દિવસ પર ત્યાના લોકોને પોતાની શુભકામનાઓ પાઠવી છે. પોતાના સંદેશમાં તેમણે કહ્યું કે, “હું સ્વતંત્રતા દિવસના અવસરે ઉઝ્બેકિસ્તાનના ઉત્કૃષ્ટ લોકોને શુભકામનાઓ પાઠવું છું. ભારત ઉઝ્બેકિસ્તાન સાથે અતૂટ સંબંધોને હંમેશા જાળવી રાખશે.”
પ્રધાનમંત્રીશ્રી નરેન્દ્ર મોદીએ રાષ્ટ્રીય ટેકનોલોજી દિવસ પર વૈજ્ઞાનિકોને બિરદાવ્યાં

આજે પ્રધાનમંત્રી શ્રી નરેન્દ્ર મોદીએ દેશમાં એવા તમામ વિજ્ઞાનીઓને બિરદાવ્યાં હતાં, જેઓ અન્ય લોકોના જીવનમાં સકારાત્મક પરિવર્તનો લાવવા વિજ્ઞાન અને ટેકનોલોજીનો ઉપયોગ કરી રહ્યાં છે. શ્રી મોદીએ રાષ્ટ્રીય ટેકનોલોજી દિવસના પ્રસંગે ટ્વીટ કર્યું હતું. તેમણે કહ્યું હતું કે, “રાષ્ટ્રીય ટેકનોલોજી દિવસ પર આપણો દેશ એ તમામ વૈજ્ઞાનિકોને સલામ કરે છે, જેઓ અન્ય લોકોનાં જીવનમાં સકારાત્મક પરિવર્તન લાવવા માટે ટેકનોલોજીનો ઉપયોગ કરે છે. આપણે આ દિવસની ઉજવણી વર્ષ 1998માં આપણા વૈજ્ઞાનિકોએ મેળવેલી ઉત્કૃષ્ટ સફળતા માટે કરીએ છીએ. આ ભારતના ઇતિહાસમાં સીમાચિહ્નરૂપ સિદ્ધિ હતી.” 11 મે, 1998ના રોજ થયેલા પોખરણના પરીક્ષણનો સંદર્ભમાં પ્રધાનમંત્રીએ કહ્યું હતું કે, એ સમયે મજબૂત રાજકીય નેતૃત્વને કારણે જ પરમાણુ પરીક્ષણ શક્ય બન્યું હતું. પ્રધાનમંત્રીએ એમના મન કી બાત કાર્યક્રમ પૈકીના એક કાર્યક્રમ દરમિયાન પરીક્ષણો વિશે એમનું અવતરણ પણ ટાંક્યું હતું. તેમણે કહ્યું હતું કે, “વર્ષ 1998માં પોખરણમાં પરીક્ષણોએ મજબૂત રાજકીય નેતૃત્વ ફરક પેદા કરી શકે છે એ પણ દર્શાવ્યું હતું. અહીં મેં પોખરણ, ભારતનાં વિજ્ઞાનીઓ અને અટલજીના નોંધપાત્ર નેતૃત્વ વિશે જે જણાવ્યું છે એ અગાઉ #
પ્રધાનમંત્રીએ વાયુદળ દિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ વાયુદળ દિવસ પર તેમની શુભેચ્છાઓ વ્યક્ત કરી હતી. પ્રધાનમંત્રીએ કહ્યું હતું કે, “વાયુદળ દિવસ પર આપણાં સાહસિક હવાઈ યોદ્ધાઓ અને તેમનાં કુટુંબોને શુભેચ્છા. તેમની નિર્ણાયકતા, દ્રઢતા અને ક્ષમતા આપણા આકાશની સલામતી સુનિશ્ચિત કરે છે.”
મંત્રીમંડળે બ્રિક્સ દેશો વચ્ચે સામાજિક અને શ્રમ ક્ષેત્રમાં સહયોગ માટે સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે બ્રાઝિલ, રશિયા, ભારત, ચીન અને દક્ષિણ આફ્રિકા વચ્ચે સામાજિક અને શ્રમ ક્ષેત્રમાં સહયોગનાં કરારને પુરોગામી અસર સાથે મંજૂરી આપી દીધી છે. આ દેશો વચ્ચે 3 ઓગસ્ટ, 2018નાં રોજ બ્રિક્સ દેશોનાં શ્રમ અને રોજગાર મંત્રીઓની બેઠક દરમિયાન એક સમજૂતી કરાર પર હસ્તાક્ષર થયાં હતાં. વિગતઃ સમજૂતી કરાર મારફતે ભારત સહિત તમામ સહયોગી દેશોએ શ્રમ કાયદો બનાવવા અને તેનો અમલ કરવા તથા અસુરક્ષિત શ્રમિક વર્ગનું ખાસ ધ્યાન રાખીને તમામ શ્રમિકોનાં અધિકારોનું સંરક્ષણ કરવા, રોજગાર અને શ્રમ બજાર નીતિઓ, રોજગારલક્ષી શિક્ષણ, કૌશલ્ય વિકાસ અને તાલીમ તથા સામાજિક સુરક્ષાનાં ક્ષેત્રમાં પારસ્પરિક સહયોગ પર સંમતિ પ્રકટ કરી છે. સભ્ય દેશ સામાજિક સુરક્ષા અને શ્રમિકો સાથે સંબંધિત અન્ય મુદ્દાઓ પર સહયોગ માટે બ્રિક્સ દેશોનાં શ્રમ સંશોધન સંસ્થાઓ અને સામાજિક સુરક્ષા સહયોગ માળખાગત કાર્યનો ઉપયોગ કરી શકે છે. આ સમજૂતી કરાર આંતરરાષ્ટ્રીય સંધિ નથી, એટલે એની સાથે સંબંધિત પક્ષો આંતરરાષ્ટ્રીય કાયદાઓનો અમલ કરે એ જરૂરી નથી. મુખ્ય અસરઃ નવી ઔદ્યોગિક ક્રાંતિનાં ગાળામાં આ કરાર બ્રિક્સનાં સભ્ય દેશોનાં સંપૂર્ણ વિકાસ અને સહિયારી સમૃદ્ધિનાં સમાન ઉદ્દેશોની પ્રાપ્તિ માટે સહયોગ, ભાગીદારી અને શ્રેષ્ઠ તાલમેળની સક્ષમ કાર્યપ્રણાલી ઉપલબ્ધ કરાવશે. આ સભ્ય દેશોને શ્રમ અને રોજગાર તથા સામાજિક સુરક્ષા અને સામાજિક હિતો સાથે સંબંધિત કાર્યક્રમો લાગુ કરવા તથા એની સાથે સંબંધિત જાણકારીઓ વહેંચવામાં મદદરૂપ પણ થશે. એનાં માધ્યમથી આંતરરાષ્ટ્રીય શ્રમ સંગઠનનાં આંતરરાષ્ટ્રીય તાલીમ કેન્દ્ર – બ્રિક્સ દેશોનાં શ્રમ સંસ્થાઓનાં નેટવર્ક સાથે જોડાઈ શકશે. તેમાં ભારતનાં વી. વી. ગીરી રાષ્ટ્રીય શ્રમ સંસ્થા પણ સામેલ છે. આ નેટવર્ક મારફતે યુવાનોને રોજગાર ઉપલબ્ધ કરાવવા અને રોજગારનાં નવા પ્રકારની જાણકારી મેળવવા માટે સંશોધન કાર્યો પર વિશેષ ભાર મૂકવામાં આવશે. એનાં માધ્યમથી ક્ષમતા વિકાસ, સૂચનાઓનું આદાન-પ્રદાન, વર્ચ્યુઅલ નેટવર્ક અને શીખવાની નવી ટેકનિકો વચ્ચે સામાજિક સુરક્ષા સહયોગ વધારવા તેમજ સામાજિક સુરક્ષા વ્યવસ્થાઓ અને સામાજિક સુરક્ષા સાથે સંબંધિત કરારોને વધારે શ્રેષ્ઠ બનાવવામાં સહયોગ ગાઢ કરશે. પૃષ્ઠભૂમિઃ બ્રિક્સ દેશોનાં રોજગાર કાર્યજૂથની બીજી બેઠક 30 જુલાઇથી 1 ઓગસ્ટ, 2018 સુધી અને બ્રિક્સનાં શ્રમ અને રોજગાર મંત્રીઓની બેઠક 2 થી 3 ઓગસ્ટ, 2018નાં રોજ દક્ષિણ આફ્રિકાનાં ડર્બનમાં યોજાઈ હતી. આ બેઠકોમાં બ્રિક્સ દેશોમાં વચ્ચે સામાજિક અને શ્રમ ક્ષેત્રમાં સહયોગ સાથે સંબંધિત મુદ્દાઓ પર ચર્ચાવિચારણઆ કરવામાં આવી હતી અને સમજૂતી કરારનાં મુસદ્દા પર ચર્ચા થઈ હતી. ત્યારબાદ બ્રિક્સ દેશોનાં પર્યાવરણ કાર્ય સમૂહની 30 જુલાઈથી 1 ઓગસ્ટ, 2018 સુધી યોજાયેલી બેઠકમાં એને અંતિમ સ્વરૂપે આપવામાં આવ્યું હતું. બ્રિક્સ દેશોનાં શ્રમ મંત્રીઓએ 3 ઓગસ્ટ, 2018નાં રોજ એનાં પર હસ્તાક્ષર કર્યા હતાં. સમજૂતી કરારની વ્યવસ્થાઓમાં સામાજિક અને શ્રમ ક્ષેત્ર સાથે સંબંધિત નીતિઓ, કાર્યક્રમો અને પારસ્પરિક ચર્ચા-વિચારણા સાથે આ ક્ષેત્ર સાથે સંબંધિત મુદ્દાઓ પર નિષ્ણાંતોની બેઠકો અને સંમેલનોનાં આયોજનમાં સહયોગનાં ઉદ્દેશોની સ્પષ્ટ વ્યાખ્યા કરવામાં આવી છે.
પ્રધાનમંત્રી આવતીકાલે રાષ્ટ્રીય યુદ્ધ સ્મારક રાષ્ટ્રને સમર્પિત કરશે

પ્રધાનમંત્રી શ્રી નરેન્દ્ર મોદી આવતીકાલે તા. 25 ફેબ્રુઆરીના રોજ યોજાનારા એક ભવ્ય સમારંભમાં રાષ્ટ્રીય યુદ્ધ સ્મારક રાષ્ટ્રને સમર્પિત કરશે. આ પ્રસંગે પ્રધાનમંત્રી ભૂતપૂર્વ સૈનિકોને સંબોધન પણ કરશે. નવી દિલ્હીમાં ઇન્ડિયા ગેટ નજીક તૈયાર કરાયેલું રાષ્ટ્રીય યુદ્ધ સ્મારક આઝાદી પછી રાષ્ટ્રની સુરક્ષા માટે પોતાના જીવનનુ બલિદાન આપનારા આપણા સૈનિકોને યોગ્ય શ્રદ્ધાંજલિ ગણાશે. રાષ્ટ્રીય યુદ્ધ સ્મારક એ સૌનિકનું સ્મરણ કરે છે જેમણે શાંતિવાહિની મિશનો (પીસ કીપીંગ મિશનો)માં તથા અશાંતિ સર્જતા પરિબળોનો સામનો કરવા માટે સર્વોચ્ચ બલિદાન આપ્યું છે. પ્રધાનમંત્રીએ વર્ષ 2014માં રાષ્ટ્રીય યુદ્ધ સ્મારક માટેનું પોતાનું એક અદ્યતન અને વિશ્વ સ્તરનુ સ્મારક તૈયાર કરવાનું વિઝન પ્રસ્તુત કર્યું હતું. રાષ્ટ્રીય યુદ્ધ સ્મારકની રચનામાં ચાર સંકેન્દ્રી ચક્રોનો સમાવેશ થાય છે, ‘અમર ચક્ર’ એટલે કે અમરતાનું ચક્ર; ‘વીર ચક્ર’ એટલે કે બહાદૂરીનું ચક્ર; ‘ત્યાગ ચક્ર’ એટલે કે ત્યાગનું ચક્ર તથા ‘રક્ષા ચક્ર’ એટલે કે સુરક્ષાનું ચક્ર. રાષ્ટ્રીય યુદ્ધ સ્મારક સંકુલમાં મધ્યસ્થ સ્મારક સ્થંભ, અખંડ જ્યોત તથા ભારતીય સૈન્ય, વાયુ દળ અને નૌકાદળે લડેલાં પ્રસિદ્ધ યુદ્ધોનાં તામ્રનાં બનેલાં ભીંતચિત્રો દર્શાવાયા છે. આ ઉપરાંત પરમ યુદ્ધ સ્થળ પર પરમવીર ચક્ર પ્રાપ્ત કરનાર 21 વિજેતાઓની અર્ધ-પ્રતિમાઓ મુકવામાં આવી છે. તેમાં ત્રણ જીવિત પુરસ્કાર વિજેતા સુબેદાર મેજર (માનદ કેપ્ટન) બના સિંહ (સેવાનિવૃત્ત), સુબેદાર મેજર યોગેન્દ્ર સિંહ યાદવ અને સુબેદાર સંજય યાદવનો સમાવેશ થાય છે. રાષ્ટ્રીય યુદ્ધ સ્મારકન એ સર્વોચ્ચ બલિદાન આપનાર દેશના શહીદોને કૃતજ્ઞ દેશવાસીઓની યોગ્ય શ્રદ્ધાંજલિ આપવા માટેની અભિવ્યક્તિ છે.
નાણાં પ્રધાન અરુણ જેટલીનું નિવેદન

કેન્દ્રીય નાણાં અને કોર્પોરેટ મંત્રી શ્રી અરુણ જેટલીનું નિવેદન નીચે મુજબ છેઃ “ડિમોનેટાઇઝેશન અને 15 ડિસેમ્બર, 2016ના રોજ લાગુ થયેલા કરવેરા કાયદા (બીજો સુધારો) ધારા, 2016ના અમલ પછી રાજકીય પક્ષોને કોઈ પણ પ્રકારની છૂટછાટ આપવામાં આવી નથી. રાજકીય પક્ષોની આવક અને દાન આવકવેરા ધારા, 1961ની જોગવાઈ 13એની મર્યાદામાં આવે છે અને તેની જોગવાઈઓમાં કોઈ ફેરફાર થયો નથી. આ ત્વરિત નારાજગીના ગાળામાં 35 વર્ષ જૂના કાયદાને એનડીએ સરકાર દ્વારા નવા કાયદા સ્વરૂપે પસાર કરવામાં આવ્યો છે. જો સરકારનું કોઈ પણ કદમ ભ્રષ્ટાચાર વિરોધી ન હોય, તો હું તમામ પત્રકાર મિત્રોને સરકારના કોઈ પણ પગલાનો વિરોધ કરવા જણાવું છું. પણ સાથે સાથે કોઈ પણ પગલાનો વિરોધ કરતા અગાઉ પર્યાપ્ત સંશોધન કરવા તેમને વિનંતી કરું છું. આવકવેરા ધારા, 1961ની જોગવાઈ 13એ હેઠળ રાજકીય પક્ષોએ હિસાબ, આવક અને ખર્ચની વિગતો તથા સરવૈયા જમા કરાવવા પડશે. ડિમોનેટાઇઝેશન પછી કોઈ રાજકીય પક્ષ રૂ. 500 અને રૂ. 1000ની જૂની ચલણી નોટો સ્વીકારી નહીં શકે, કારણ કે તેમને કાયદેસર ચલણ તરીકે રદ કરવામાં આવેલ છે. કોઈ પણ રાજકીય પક્ષ દ્વારા આવી કાર્યવાહી કાયદાનું ઉલ્લંઘન હશે. અન્ય કોઈ પણ સંસ્થાની જેમ રાજકીય પક્ષો 30 ડિસેમ્બર સુધી બેંકોમાં જૂનું ચલણ જમા કરાવી શકે છે, પણ તેમણે તેમની આવકનો સંતોષકારક સ્ત્રોત જણાવવો પડશે અને તેમના હિસાબોમાં 8 નવેમ્બર અગાઉની એન્ટ્રી હોવી જોઈએ. જો રાજકીય પક્ષોની બુક કે રેકોર્ડમાં કોઈ વિસંગતતા હશે, તો તેઓ આવકવેરા અધિકારીઓ દ્વારા પૂછપરછને પાત્ર બનશે. તેમને કોઈ પણ પ્રકારનું સંરક્ષણ નહીં મળે. ગેરરીતિ આચરનાર કોઈ પણ વ્યક્તિ કે સંસ્થાને છોડવાનો સવાલ નથી અને રાજકીય વર્ગ તેમાં અપવાદ નથી. હકીકતમાં પ્રધાનમંત્રી મોદીએ ભાજપના તમામ સાંસદો અને ધારાસભ્યોને ડિમોનેટાઇઝેશન પછી તેમના બેંક ખાતાની વિગતો રજૂ કરવાનું જણાવી જાહેર જીવનમાં માલિકીનું નવું ઉદાહરણ સ્થાપિત કર્યું છે. અમે અન્ય તમામ રાજકીય પક્ષોને તેમના સાંસદો અને ધારાસભ્યોને ખાતા જાહેર કરવાની અપીલ કરીએ છીએ તથા ભ્રષ્ટાચાર સામે તેમના ઇરાદા જાહેર કરવા જણાવીએ છીએ. “
મંત્રીમંડળે ‘એનઆરઆઈ લગ્ન નોંધણીનાં વિધેયક, 2019’ને પ્રસ્તુત કરવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે એનઆરઆઈ (બિનનિવાસી ભારતીય) લગ્ન નોંધણી વિધેયક, 2019ને પ્રસ્તુત કરવા માટે મંજૂરી આપી દીધી છે. એનો ઉદ્દેશ વધારે જવાબદારી સુનિશ્ચિત કરવાની સાથે-સાથે ભારતીય નાગરિકો, ખાસ કરીને એનઆરઆઈ પતિઓ દ્વારા પોતાની પત્નીઓનું શોષણ કરવાનાં કિસ્સામાં મહિલાઓને વધારે સંરક્ષણ પ્રદાન કરવાનો છે. વિગતઃ આ ખરડામાં કાયદાકીય રૂપરેખામાં સંશોધનની જોગવાઈ કરવામાં આવી છે, જેથી તેનાથી દોષિત એનઆરઆઈ જીવનસાથીઓ પર નિયંત્રણ કરી શકાય અને વધારે જવાબદારી સુનિશ્ચિત થઈ શકે તેમજ એનઆરઆઈ સાથે લગ્ન કરનાર ભારતીય નાગરિકોને શોષણ કે દમન સામે રક્ષણ મળી શકે. ખરડો પસાર થતા બિનનિવાસી ભારતીયો દ્વારા થનારા લગ્નોની નોંધણી ભારત અથવા વિદેશ સ્થિત ભારતીય મિશનો અને પોસ્ટમાં કરાવવી પડશે તથા આ માટે નીચેના કાયદાઓમાં જરૂરી ફેરફારો કરવા પડશેઃ 1. પાસપોર્ટ કાયદો, 1967માં 2. કલમ 86એને સામેલ કરીને ફોજદારી કે દંડ પ્રક્રિયા સંહિતા, 1973માં વ્યાપક અસર: ભારતમાં અદાલતી કામગીરી માટે ન્યાયિક સમન્સ ઇશ્યૂ કરવાની એક મુખ્ય સમસ્યા છે, જે માટે આ ખરાડામાં જરૂરી જોગવાઈ કરવામાં આવસે. આ માટે ફોજદારી કે દંડ પ્રક્રિયા સંહિતા, 1973માં સંશોધન કરવામાં આવશે. એટલે આ ખરડાનાં પરિણામ સ્વરૂપે બિનનિવાસી ભારતીયો સાથે લગ્ન કરનાર ભારતીય નાગરિકોને પ્રમાણમાં વધારે રક્ષણ મળશે. સાથે-સાથે આ ખરડો પોતાનાં જીવનસાથીનું શોષણ કે દમન કરતાં બિનનિવાસી ભારતીયોનાં વર્તનને નિયંત્રણમાં લાવશે. આ ખરાડાથી સમગ્ર વિશ્વમાં બિનનિવાસી ભારતીયો સાથે લગ્ન કરી ચૂકેલી ભારતીય મહિલાઓને પણ લાભ થશે.
મંત્રીમંડળને રેલવે ક્ષેત્રમાં ટેકનિકલ સહયોગ અંગે ભારત અને ઇન્ડોનેશિયા વચ્ચેના સમજૂતી કરારની માહિતી આપવમાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકને રેલવે ક્ષેત્રમાં તકનીકી સહયોગ માટે ભારત અને ઇન્ડોનેશિયા વચ્ચે થયેલા સમજૂતી કરાર વિશે માહિતી આપવામાં આવી હતી. આ એમઓયુ પર 29 મે, 2018ના રોજ હસ્તાક્ષર કરવામાં આવ્યા હતા. આ એમઓયુ નીચેના મહત્વના ક્ષેત્રોમાં પહોંચ કેળવવા માટે સહયોગનું માળખું પૂરું પાડશે: ક્ષમતા નિર્માણ સહીત જ્ઞાન, ટેકનોલોજી, સંસ્થાગત સહયોગનું આદાન-પ્રદાન રેલવેમાં રોલિંગ સ્ટોક અને સાથે-સાથે સિગ્નલ અને સંચાર પ્રણાલીનું આધુનીકરણ રેલવે સંચાલન, વ્યવસ્થાપન અને નિયમનનું આધુનીકરણ; આંતર મૉડલ પરિવહન, લૉજિસ્ટિક પાર્ક અને ભાડા ટર્મિનલનો વિકાસ; પાટાઓ, પુલો, ટનલ, ઓવરહેડ વીજળીકરણ અને ઊર્જા પુરવઠા સુવિધા સહિતના સ્થાયી માળખાગત બાંધકામો માટે નિર્માણ અને વ્યવસ્થાપન ટેકનોલોજીનું આદાન-પ્રદાન; સહયોગ માટેના અન્ય ક્ષેત્રો કે જે બંને પક્ષો દ્વારા સંયુક્ત રીતે નક્કી કરવામાં આવે. પૃષ્ઠભૂમિકા રેલવે મંત્રાલયે રેલ ક્ષેત્રમાં તકનીકી સહયોગ માટે વિવિધ વિદેશી સરકારો અને રાષ્ટ્રીય રેલવે સાથે સમજૂતી કરારો પર હસ્તાક્ષર કર્યા છે. પસંદ કરાયેલા સહયોગના વિસ્તારોમાં હાઈ સ્પીડ કોરીડોર, વર્તમાન માર્ગોની ઝડપમાં વૃદ્ધિ, વિશ્વ કક્ષાના સ્ટેશનોનો વિકાસ, ભારે ભાર વહન કાર્યો અને રેલવેના માળખાગત બાંધકામનું આધુનીકરણ વગેરેનો સમાવેશ થાય છે. આ સહયોગ વડે પારસ્પરિક હિતના ક્ષેત્રમાં રેલવે ટેકનોલોજી એન્ડ ઓપરેશન, જ્ઞાન વહેંચણી, ટેકનીકલ મુલાકાતો, તાલીમ અને સેમિનાર તથા કાર્યશાળાઓ દ્વારા વિકાસની માહિતીના આદાન-પ્રદાન કરવામાં આવશે.
પ્રધાનમંત્રીએ શ્રી કેશરીનાથ ત્રિપાઠીના નિધન પર શોક વ્યક્ત કર્યો

પ્રધાનમંત્રી, શ્રી નરેન્દ્ર મોદીએ પશ્ચિમ બંગાળના ભૂતપૂર્વ રાજ્યપાલ શ્રી કેશરીનાથ ત્રિપાઠીના અવસાન પર ઊંડો શોક વ્યક્ત કર્યો છે, જેમની પાસે બિહાર, મેઘાલય અને મિઝોરમના રાજ્યપાલ તરીકે ટૂંકા ગાળા માટે વધારાનો ચાર્જ પણ હતો. પ્રધાનમંત્રીએ ટિપ્પણી કરી હતી કે તેમણે યુપીમાં બીજેપીના નિર્માણમાં મુખ્ય ભૂમિકા ભજવી હતી અને રાજ્યની પ્રગતિ માટે સખત મહેનત કરી હતી. પ્રધાનમંત્રીએ ટ્વીટ કર્યું; “શ્રી કેશરીનાથ ત્રિપાઠીજી તેમની સેવા અને બુદ્ધિ માટે આદર પામ્યા હતા. તેઓ બંધારણીય બાબતોમાં વાકેફ હતા. તેમણે યુપીમાં બીજેપીના નિર્માણમાં મહત્વની ભૂમિકા ભજવી હતી અને રાજ્યની પ્રગતિ માટે સખત મહેનત કરી હતી. તેમના નિધનથી વ્યથિત છું. તેમના પરિવાર અને પ્રશંસકો પ્રત્યે સંવેદના. ઓમ શાંતિ.”
પ્રધાનમંત્રીએ મિઝોરમમાં પથ્થરની ખાણ ધરાશાયી થવાને કારણે થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મિઝોરમમાં પથ્થરની ખાણ ધરાશાયી થવાને કારણે થયેલી જાનહાનિ પર ઊંડો શોક વ્યક્ત કર્યો છે. શ્રી મોદીએ પીડિતો માટે પ્રધાનમંત્રી રાષ્ટ્રીય રાહત ભંડોળ (
ભારત અને કોલંબીયા વચ્ચે પ્રવાસન ક્ષેત્રે થયેલી સમજૂતિ (એમઓયુ)

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય કેબિનેટે પર્યટન મંત્રાલય અને કોલંબીયાના વેપાર ઉદ્યોગ અને પર્યટન મંત્રાલય વચ્ચે પર્યટન ક્ષેત્રમાં ભાગીદારીને વધારે મજબૂત બનાવવા માટે થયેલી એક સમજૂતિને પોતાની મંજૂરી આપી છે. આ સમજૂતિના મુખ્ય હેતુ આ પ્રમાણે છેઃ – પર્યટનના ક્ષેત્રમાં દ્વિપક્ષીય ભાગીદારીને પ્રોત્સાહન આપવું – પર્યટન સંબંધિત સૂચનાઓ અને જાણકારીઓનું આદાન-પ્રદાન – હોટેલ અને ટૂર ઓપરેટર્સ સહિત પર્યટન ક્ષેત્રના વિભિન્ન હિતધારકો વચ્ચેની ભાગીદારીને પ્રોત્સાહિત કરવું – માનવ સંસાધનના વિકાસમાં ભાગીદારી માટે એક એક્સચેન્જ કાર્યક્રમને સ્થાપિત કરવું – બન્ને દેશો વચ્ચે પર્યટનને વધારો આપવા માટે ટૂર ઓપરેટર્સ-મીડિયા-ઓપિનિયન મેકર્સના જૂથોને એક બીજાના દેશમાં ભ્રમણ માટે મોકલવા – પ્રચાર- માર્કેટિંગ, ગંતવ્ય વિકાસ અને પ્રબંધનના ક્ષેત્રોમાં અનુભવોનું આદાન-પ્રદાન – એક-બીજાના દેશોમાં યાત્રા મેળા- પ્રદર્શનોમાં ભાગીદારી કોલંબીયા, ભારત માટે પર્યટનના સ્રોતના રૂપમાં એક વિકસી રહેલું માર્કેટ છે. પર્યટન મંત્રાલય દ્વારા ઓક્ટોબર 2014માં કોલંબીયાના બોગોતામાં એક રોડ શોનું આયોજન કરવામાં આવ્યું હતું, જેમાં બન્ને દેશોના પ્રવાસ વેપારને સારો પ્રતિસાદ મળ્યો હતો. આ પ્રકારથી દેશના વ્યાપક પર્યટન બજારને જોતા ભારત પણ કોલંબીયા માટે એક સંભવિત સ્રોત બજાર છે. 2013માં લગભગ 1.663 કરોડ પર્યટક ભારત આવ્યા હતા. પારસ્પરિક લાભોને જોતા બન્ને દેશો વચ્ચે પર્યટનના ક્ષેત્રમાં થયેલી સમજૂતિથી એક બીજાના દેશમાં પર્યટનના વિકાસ અને પ્રોત્સાહન માટે બન્ને દેશો વચ્ચે રચનાત્મક સંવાદ શરૂ થશે. આનાથી બન્ને દેશોના આર્થિક વિકાસમાં મદદ મળશે. બન્ને દેશો વચ્ચેના સંબંધ વધારે ગાઢ બનેલા રહેલા છે. વૈશ્વિક મુદ્દાઓ પર બન્ને દેશોના વિચાર એકસમાન રહેલા છે અને બહુપક્ષીય મંચો પર બન્ને દેશોનું વલણ ખાસ સહયોગપૂર્ણ રહ્યું છે. પર્યટન ભાગીદારીના ક્ષેત્રમાં થયેલી સમજૂતિ (એમઓયુ) બન્ને દેશો વચ્ચે દ્વિપક્ષીય સંબંઘોની શરતોથી એક સંસ્થાગત માળખાનું કામ કરશે, જેનાથી ભારતના પર્યટન ક્ષેત્રમાં સંબંધોને મજબૂતી મળશે.
2018ની બેચના આઈપીએસ પ્રોબેશનર અધિકારીઓએપ્રધાનમંત્રી સાથે મુલાકાત કરી

2018ની બેચના 126 આઈપીએસ પ્રોબેશનર અધિકારીઓએ આજે નવી દિલ્હીમાં પ્રધાનમંત્રી શ્રી નરેન્દ્ર મોદી સાથે મુલાકાત કરી હતી. પ્રોબેશનર અધિકારીઓ સાથે વાતચીત કરતા પ્રધાનમંત્રીએ યુવાન અધિકારીઓને દેશના હિત માટે પ્રતિબદ્ધતા સાથે અથાકપણે કામ કરવા પ્રોત્સાહિત કર્યા હતા. પ્રધાનમંત્રીએ અધિકારીઓને તેમના રોજબરોજના કાર્યો સેવાભાવ અને સમર્પણ સાથે ઉમેરવા જણાવ્યું હતું. તેમણે પોલીસ દળને સામાન્ય નાગરિકો સાથે જોડાયેલા રહેવાના મહત્વ પર ભાર મુક્યો હતો. તેમણે કહ્યું કે દરેક અધિકારીએ નાગરિકના પોલીસ દળ માટેના દૃષ્ટિકોણને સમજવો જોઈએ અને તે અનુસાર પોલીસ દળને નાગરિકોને અનુકૂળ અને પહોંચક્ષમ બનાવવા માટે કાર્ય કરવું જોઈએ. આઈપીએસ પ્રોબેશનર અધિકારીઓ સાથેના વાતચીત સત્ર દરમિયાન પ્રધાનમંત્રીએ જણાવ્યું કે પોલીસની ભૂમિકા ગુનાની અટકાયત પર કેન્દ્રિત હોવી જોઈએ. તેમણે એક આધુનિક પોલીસ દળનું નિર્માણ કરવામાં ટેકનોલોજીના મહત્વને ટાંક્યું હતું. પ્રધાનમંત્રીએ મહત્વાકાંક્ષી જિલ્લાઓમાં બદલાવ અને સામજિક પરિવર્તનના એક સાધન તરીકે પણ પોલીસની ભૂમિકા અંગે ચર્ચા કરી હતી. તેમણે 2018ની બેચમાં વિશાળ સંખ્યામાં મહિલાઓનો સમાવેશ થવા બદલ તેમની પ્રશંસા કરી હતી. પ્રધાનમંત્રીએ ઉમેર્યું કે પોલીસ દળમાં મહિલાઓની વધુ સંખ્યા હોવાથી પોલીસ વ્યવસ્થા અને સાથે-સાથે રાષ્ટ્ર નિર્માણની પ્રવૃત્તિમાં પણ મોટી અસર પડશે. અધિકારીઓને એક ઉજ્જવળ ભવિષ્યની શુભેચ્છા પાઠવતા પ્રધાનમંત્રીએ અધિકારીઓને તેમની પોતાની અંદર વિશ્વાસ ઉત્પન્ન કરવા જણાવ્યું. તેમણે ઉમેર્યું કે અધિકારીની તાલીમ સહિત આત્મવિશ્વાસ અને આંતરિક શક્તિ તેમને રોજબરોજના પડકારોને પહોંચી વળવા માટે સક્ષમ બનાવશે.
પ્રધાનમંત્રીએ શ્રી દુર્ગા સપ્તશતીના સચિત્ર સંસ્કરણનું વિમોચન કર્યું

પ્રધાનમંત્રી શ્રી નરેન્દ્ર મોદી આજે (21-1-2016) અહીં દેવીના મહાત્મ્ય શ્રી દુર્ગા સપ્તશતીના સચિત્ર સંસ્કરણનું વિમોચન કર્યું. રાજસ્થાનના એક શોધકર્તા ડૉ. સંદીપ જોશીએ પુસ્તકને સંકલિત કર્યું છે. પ્રધાનમંત્રીએ ડૉ. સંદીપ જોશીના આ કાર્યની સરાહના કરી અને કહ્યું કે આ ભારતની ધરોહરના પ્રલેખનનો મહત્વપૂર્ણ પ્રયાસ છે.
કેબિનેટે લિથુઆનિયામાં ભારતીય મિશન ખોલવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે 2022માં લિથુઆનિયામાં એક નવું ભારતીય મિશન શરૂ કરવાની મંજૂરી આપી છે. લિથુઆનિયામાં ભારતીય મિશનનું ઉદઘાટન ભારતના રાજદ્વારી પદચિહ્નને વિસ્તૃત કરવામાં, રાજકીય સંબંધો અને વ્યૂહાત્મક સહયોગને વધુ ગાઢ બનાવવામાં, દ્વિપક્ષીય વેપાર, રોકાણ અને આર્થિક જોડાણોના વિકાસને સક્ષમ કરવામાં, લોકોથી લોકો વચ્ચેના મજબૂત સંપર્કોને સરળ બનાવવા, બહુપક્ષીય મંચોમાં વધુ સતત રાજકીય પહોંચને મંજૂરી આપવા માટે મદદ કરશે. ભારતના વિદેશ નીતિના ઉદ્દેશ્યો માટે સમર્થન મેળવવામાં મદદ મળશે. લિથુઆનિયામાં ભારતીય મિશન ભારતીય સમુદાયને વધુ સારી રીતે મદદ કરશે અને તેમના હિતોનું રક્ષણ કરશે. લિથુઆનિયામાં નવું ભારતીય મિશન ખોલવાનો નિર્ણય એ વૃદ્ધિ અને વિકાસની આપણી રાષ્ટ્રીય પ્રાથમિકતા અથવા ‘સબકા સાથ સબકા વિકાસ’ને અનુસરવા માટેનું એક આગળનું પગલું છે. ભારતની રાજદ્વારી ઉપસ્થિતિમાં વધારો, અન્ય બાબતોની સાથે, ભારતીય કંપનીઓ માટે બજારમાં પ્રવેશ પ્રદાન કરશે અને માલ અને સેવાઓની ભારતીય નિકાસને પ્રોત્સાહન આપશે. આત્મનિર્ભર ભારત અથવા ‘આત્મનિર્ભર ભારત’ના આપણા ધ્યેયને અનુરૂપ સ્થાનિક ઉત્પાદન અને રોજગાર વધારવામાં તેની સીધી અસર પડશે.
પ્રધાનમંત્રી શ્રીએ ગત મહિનાના મન કી બાત એપિસોડની મુખ્ય થીમને આવરી લેતી ઈ-બુક શેર કરી

પ્રધાનમંત્રી શ્રી નરેન્દ્ર મોદીએ ગયા મહિનાના મન કી બાત એપિસોડની મુખ્ય થીમ્સ અને જીવનના વિવિધ ક્ષેત્રના પ્રતિષ્ઠિત લોકો દ્વારા લખેલા સમજદાર લેખોને આવરી લેતી એક ઈ-બુક શેર કરી છે. પ્રધાનમંત્રી શ્રીએ ટ્વીટ કર્યું; "અહીં એક રસપ્રદ ઈ-બુક છે જે ગયા મહિનાના #
પ્રધાનમંત્રી આવતીકાલે પંચાયતી રાજ દિવસ નિમિત્તે મધ્ય પ્રદેશની મુલાકાત લેશે, રાષ્ટ્રીય ગ્રામિણ સ્વરાજ અભિયાનનો પ્રારંભ કરાવશે

પ્રધાનમંત્રી શ્રી નરેન્દ્ર મોદી આવતીકાલે 24 એપ્રિલના રોજ રાષ્ટ્રીય પંચાયતી રાજ દિવસ નિમિત્તે મધ્ય પ્રદેશના મંડલાની મુલાકાત લેશે. તેઓ જાહેર સભામાં રાષ્ટ્રીય ગ્રામિણ સ્વરાજ અભિયાનનો પ્રારંભ કરાવશે અને મંડલાથી સમગ્ર દેશના પંચાયતી રાજ પ્રતિનિધિઓને સંબોધન કરશે. આ પ્રસંગે પ્રધાનમંત્રી આગામી પાંચ વર્ષ દરમિયાન આદિવાસીઓના સમગ્રતયા વિકાસ માટે એક રોડ મેપનું પણ અનાવરણ કરશે. તેઓ મંડલા જીલ્લામાં માનેરી ખાતે ઇન્ડિયન ઓઈલ કોર્પોરેશનના એલપીજી બોટલિંગ પ્લાન્ટના ખાતમુહૂર્તના ભાગરૂપે એક તકતીનું અનાવરણ પણ કરશે. તેઓ એક સ્થાનિક સરકારી ડિરેક્ટરીને પણ ખુલ્લી મુકશે. સરકારના સ્વચ્છ, તંદુરસ્ત અને ઈલેક્ટ્રીફાઈડ ભારતની પ્રતિબદ્ધતાને ધ્યાનમાં રાખીને પ્રધાનમંત્રી ગામડાઓના એવા સરપંચોને પણ અભિનંદન પાઠવશે કે જેમણે 100 ટકા ધુમાડા રહિત રસોડા, મિશન ઇન્દ્રધનુષ અંતર્ગત 100 ટકા રસીકરણ અને સૌભાગ્ય યોજના હેઠળ 100 ટકા વિદ્યુતીકરણના લક્ષ્યાંકને પ્રાપ્ત કર્યો છે. આ પ્રસંગે સર્વશ્રેષ્ઠ પંચાયત પુરસ્કાર યોજના હેઠળ રાષ્ટ્રીય ઈ પંચાયત પુરસ્કાર અને ગ્રામ પંચાયત વિકાસ પુરસ્કાર યોજનાના વિજેતાઓનું પણ અભિવાદન કરવામાં આવશે. ત્યારબાદ પ્રધાનમંત્રી મધ્ય પ્રદેશમાંથી મહત્વાકાંક્ષી જીલ્લાઓના જીલ્લા કલેક્ટરો સાથે પણ ચર્ચા કરશે.
પ્રધાનમંત્રીએ રાજસ્થાનના પાલીમાં માર્ગ અકસ્માતમાં થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ રાજસ્થાનના પાલીમાં એક માર્ગ અકસ્માતમાં થયેલી જાનહાનિ પર ઊંડો શોક વ્યક્ત કર્યો છે. પ્રધાનમંત્રીએ ટ્વીટ કર્યું; “રાજસ્થાનના પાલીમાં થયેલો અકસ્માત દુઃખદ છે. દુઃખની આ ઘડીમાં, મારા વિચારો શોકગ્રસ્ત પરિવારો સાથે છે. હું ઘાયલ થયેલા લોકોના ઝડપથી સ્વસ્થ થવાની પ્રાર્થના કરું છું:
પ્રધાનમંત્રીએ દ્વિતિય ખેલો ઈન્ડિયા રાષ્ટ્રીય શિયાળુ રમતોત્સવ ખાતે ઉદ્ઘાટન સંબોધન કર્યું

પ્રધાનમંત્રી શ્રી નરેન્દ્ર મોદીએ વિડીયો કોન્ફરન્સના માધ્યમથી દ્વિતિય ખેલો ઈન્ડિયા રાષ્ટ્રીય શિયાળુ રમતોત્સવ ખાતે ઉદ્ઘાટન સંબોધન કર્યું હતું. આ પ્રસંગે બોલતા પ્રધાનમંત્રીએ જણાવ્યું હતું કે આજથી ખેલો ઈન્ડિયા શિયાળુ રમતોત્સવની બીજી આવૃત્તિનો પ્રારંભ થવા જઈ રહ્યો છે. શિયાળુ રમતોત્સવમાં ભારતની અસરકારક હાજરી માટેનું કેન્દ્ર જમ્મુ કાશ્મીરને બનાવવાની દિશામાં આ એક મોટું પગલું છે. તેમણે જમ્મુ કાશ્મીરના ખેલાડીઓ અને સમગ્ર દેશમાંથી આવેલ તમામ રમતવીરોને શુભેચ્છા પાઠવી હતી. તેમણે નોંધ્યું હતું કે જુદા જુદા રાજયોમાંથી આ શિયાળુ રમતોમાં ભાગ લઈ રહેલા રમતવીરોની સંખ્યામાં બમણી થઈ ગઈ છે અને જે શિયાળુ રમતો તરફ લોકોના વધી રહેલ ઉત્સાહને દર્શાવે છે. તેમણે કહ્યું હતું કે આ શિયાળુ રમતોમાં થયેલ અનુભવ ખેલાડીઓને શિયાળુ ઓલિમ્પિકમાં ભાગ લેતી વખતે મદદરૂપ થશે. તેમણે કહ્યું કે જમ્મુ અને કાશ્મીરમાં શિયાળુ રમતો એક નવા ખેલકૂદના ઇકોસિસ્ટમને વિકસિત કરવામાં મદદ કરશે. તેમણે કહ્યું કે આ કાર્યક્રમ જમ્મુ અને કાશ્મીરમાં પ્રવાસન ક્ષેત્રમાં પણ એક નવો જુસ્સો અને ઉત્સાહનો ઉમેરો કરશે. તેમણે કહ્યું કે રમતો એ એક એવું ક્ષેત્ર બની ગયું છે કે જેમાં વિશ્વના દેશો તેમની સોફ્ટ પાવરનું પ્રદર્શન કરે છે. પ્રધાનમંત્રીએ જણાવ્યું હતું કે રમતગમત વૈશ્વિક પરિમાણ ધરાવે છે અને આ વિઝન રમતગમતના ઇકોસિસ્ટમમાં હમણાં તાજેતરમાં થયેલા સુધારાઓને માર્ગદર્શન આપે છે. ખેલો ઈન્ડિયા કેમ્પેઇનથી લઈને ઓલિમ્પિક પોડીયમ સ્ટેડિયમ સુધી એક સમગ્રતયા અભિગમ છે. ખેલકૂદના વ્યવસાયિકોનો હાથ પકડવાનું કાર્ય જમીની સ્તર પર તેમની પ્રતિભા ઓળખવાથી શરૂ કરીને ટોચના વૈશ્વિક મંચ પર લઈ જવા સુધી કરવામાં આવે છે. પ્રતિભા ઓળખથી લઈને ટીમ પસંદગી સુધી પારદર્શિતા એ સરકારની પ્રાથમિકતા છે. રમતવીરોનું ગૌરવ અને તેમના યોગદાનની ખ્યાતિની ખાતરી આપવામાં આવે છે, પ્રધાનમંત્રીએ જણાવ્યું હતું. પ્રધાનમંત્રીએ ભારપૂર્વક જણાવ્યું હતું કે હમણાં તાજેતરની રાષ્ટ્રીય શિક્ષણ નીતિમાં રમતગમતને એક ગૌરવશાળી સ્થાન પ્રદાન કરવામાં આવ્યું છે. રમતગમત કે જેને અગાઉ અભ્યાસક્રમમાં વધારાની પ્રવૃત્તિ ગણવામાં આવતી હતી તેને હવે અભ્યાસક્રમના એક ભાગ તરીકે જોવામાં આવી રહી છે અને રમતગમતમાં ગ્રેડિંગ એ બાળકોના શિક્ષણમાં ગણતરીમાં લેવામાં આવશે. પ્રધાનમંત્રીએ માહિતી આપી હતી કે રમતગમત માટે ઈન્સ્ટિટ્યૂટસ ઓફ હાયર એજ્યુકેશન અને સ્પોર્ટ્સ યુનિવર્સિટીની સ્થાપના કરવામાં આવી રહી છે. તેમણે સ્પોર્ટ્સ સાયન્સ અને સ્પોર્ટ્સ મેનેજમેન્ટને શાળાના સ્તર પર લઈ જવાની જરૂરિયાત પર ભાર મૂક્યો હતો કારણ કે તે યુવાનો માટે કારકિર્દીની સંભાવનાઓને સુધારશે અને સ્પોર્ટ્સ ઈકોનોમીમાં ભારતની ઉપસ્થિતિમાં વૃદ્ધિ કરશે. શ્રી મોદીએ યુવાન રમતવીરોને એ વાત હંમેશા યાદ રાખવા માટે પ્રોત્સાહિત કર્યા હતા કે તેઓ આત્મનિર્ભર ભારતના રાજદૂતો છે. સંબોધનનું સમાપન કરતાં પ્રધાનમંત્રીએ કહ્યું કે વિશ્વ રમતગમતના ક્ષેત્રમાં ભારતના પ્રદર્શનના માધ્યમથી તેનું મૂલ્યાંકન કરે છે.
પ્રધાનમંત્રીએ સામાજિક કાર્યકર અને લેખિકા મહાશ્વેતા દેવીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ સામાજિક કાર્યકર અને લેખિકા મહાશ્વેતા દેવીના નિધન પર શોક વ્યકત કર્યો છે. પ્રધાનમંત્રીએ કહ્યું કે, મહાશ્વેતા દેવીએ શાનદાર રીતે કલમની તાકાતની વ્યાખ્યા કરી. કરૂણા, સમાનતા અને ન્યાયની એક અવાજ, તેઓ આપણને ગેહેરા દુઃખમાં મુકી ગયા છે. તેમની આત્માને શાંતિ પ્રાપ્ત થયા.
પ્રધાનમંત્રીએ અમેરિકાની મોટી કંપનીઓના ગ્લોબલ સીઈઓ અને વરિષ્ઠ અધિકારીઓ સાથે બેઠક યોજી

પ્રધાનમંત્રી નરેન્દ્ર મોદીએ ન્યૂયોર્કમાં 20 ક્ષેત્રો સાથે સંબંધિત ઉદ્યોગનાં આંતરરાષ્ટ્રીય વડાઓ સાથે એક વિશેષ ગોળમેજી બેઠકમાં ચર્ચાવિચારણાની અધ્યક્ષતા કરી હતી. આ ચર્ચામાં સામેલ થયેલી કંપનીઓની કુલ સંયુક્ત સંપત્તિ 16.4 ટ્રિલિયન અમેરિકન ડોલર છે. એમાં ભારતમાં એમની સંપત્તિ 50 અબજ અમેરિકન ડોલર છે. આ આયોજનમાં આઈબીએમની અધ્યક્ષા અને સીઇઓ સુશ્રી ગિન્ની રોમેટી, વૉલમાર્ટનાં અધ્યક્ષ અને સીઈઓ ડગ્લાસ મેકમિલન, કોકા કોલાનાં ચેરમેન અને સીઇઓ શ્રી જેમ્સ ક્વિન્સી, લૉકહીડ માર્ટિનના સીઈઓ સુશ્રી મોર્લિન હ્યુસન, જેપી મોર્ગનનાં ચેરમેન અને સીઇઓ શ્રી જેમી ડિમોન, અમેરિકન ટાવર કૉર્પોરેશનના સીઇઓ અને ભારત-અમેરિકા સીઇઓ મંચનાં ઉપાધ્યક્ષ શ્રી જેમ્સ ડી ટેસલેટ અને એપ્પલ, ગૂગલ, વીઝા, માસ્ટરકાર્ડ, થ્રીએમ, વૉરબર્ગ પિન્ક્સ, એઈસીઓએમ, રેથિયોન, બેંક ઑફ અમેરિકા, પેપ્સી જેવી કંપનીઓનાં વરિષ્ઠ અધિકારીઓ પણ સામેલ થયાં હતાં. ડીપીઆઈઆઈટી અને ઇન્વેસ્ટ ઇન્ડિયા દ્વારા આયોજિત આ ચર્ચાવિચારણામાં કેન્દ્રીય વાણિજ્ય અને ઉદ્યોગ મંત્રી શ્રી પિયૂષ ગોયલ, ઉદ્યોગ અને આંતરિક વ્યાપાર સંવર્ધન વિભાગ તથા વિદેશ મંત્રાલયનાં વરિષ્ઠ અધિકારીઓ પણ ઉપસ્થિત હતાં. સહભાગીઓએ વેપારવાણિજ્યની સરળતા અને અન્ય સુધારાઓની દિશામાં ભારતનાં પ્રયાસોની પ્રશંસા કરી હતી, જેનાં કારણે દેશમાં રોકાણકારો માટે અનુકૂળ વાતાવરણ ઊભું થયું છે. વ્યાપાર જગતનાં દિગ્ગજોએ વેપારવાણિજ્યની સરળતા પર ધ્યાન કેન્દ્રિત કરવા અને ભારતને રોકાણ માટે વધારે અનુકૂળ બનાવવા માટે મજબૂત નિર્ણયો લેવા માટે પ્રધાનમંત્રીની પ્રશંસા કરી હતી. ઉદ્યોગજગતનાં આગેવાનોએ એ વાતનો ઉલ્લેખ પણ કર્યો હતો કે, એમની કંપનીઓ ભારતની વિકાસગાથા પ્રત્યે પ્રતિબદ્ધ છે અને આ માટે ભારતમાં પોતાની કામગીરી વધારતી રહેશે. આ સીઇઓએ ભારતમાં પોતાની વિશિષ્ટ યોજનાઓની ટૂંકમાં જાણકારી પણ આપી હતી અને કૌશલ્ય વિકાસ, ડિજિટલ ઇન્ડિયા, મેક ઇન ઇન્ડિયા, સમાવેશી વિકાસ, હરિત ઊર્જા અને નાણાકીય સમાવેશકતાની દિશામાં ભારતનાં પ્રયાસોમાં મદદ કરવા માટે પોતાની ભલામણો પણ રજૂ કરી હતી. સીઇઓની ટિપ્પણીઓ પર પ્રતિક્રિયા આપીને પ્રધાનમંત્રીએ સતત રાજકીય સ્થિરતા, નીતિઓનાં પૂર્વાનુમાન અને વિકાસ તથા પ્રગતિશીલ નીતિઓ પર ભાર મૂક્યો હતો. તેમણે પર્યટન, પ્લાસ્ટિક રિસાઇકલિંગ અને વેસ્ટ મેનેજમેન્ટ તેમજ ખેડૂતો અને ખેતી માટે વધારે તક પેદા કરવા માટે એમએસએમઈ વ્યવસાયને વધારવાની પહેલ પર પણ ભાર મૂક્યો હતો. તેમણે કંપનીઓને ભારત સહિત દુનિયા માટે સમાધાન શોધવા અન્ય દેશોની સાથે ભાગીદારીમાં સ્ટાર્ટઅપ ઇન્ડિયા ઇનોવેશન પ્લેટફોર્મનો લાભ ઉઠાવવાનો આગ્રહ કર્યો હતો. તેમાં પોષણ અને વેસ્ટ મેનેજમેન્ટ જેવા પડકારજનક મુદ્દાઓ સામેલ છે.